cyanic-selkie/wikianc huggingface dataset:
(9340) Ուիլիամհոլդեն
(9340) Ուիլիամհոլդեն (Williamholden), աստերոիդ աստերոիդների հիմնական գոտում։ Հայտնաբերվել է 1991 թվականի հունիսի 6-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,199784 ա. մ., առավելագույնը մոտենում է 2,7259 ա. մ. հեռավորության վրա և հեռանում 3,6736 ա. մ. ։ Արեգակի շուրջ մեկ ամբողջական պտույտ է կատարում 2090,64 երկրային օրվա ընթացքում, իր ուղեծրով շարժվելով միջինում 0,172196 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,27° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վոսկոբոյնիկի (գյուղ, Կրեմենչուգի շրջան)
Վոսկոբոյնիկի (Воскобійники), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Վոսկոբոյնիկի գյուղում բնակվում էր 60 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կրեմենչուգի շրջանի բնակավայրեր Կատեգորիա:Ուկրաինայի գյուղեր
Հերկած խոպան (վեպ)
«Հերկած խոպան», Մ. Շոլոխովի վեպը։ Առաջին հատորը հրատարակվել 1932 թվականին, իսկ երկրորդ հատորը՝ 1959 թվականին։ Ստեղծագործությունը նվիրվել է Դոնի կոլեկտիվացմանը և «25 հազարականների» շարժմանը։
Ստեղծման պատմություն
Մ. Շոլոխով. "Հերկած խոպանը գրել եմ 1930 թվականին՝ իրադարձությունների անմիջական ազդեցությամբ, երբ դեռևս թարմ էին հիշողությունները գյուղում տեղի ունեցած իրադարձությունների՝ կուլակության՝ որպես դասակարգի վերացման, համատարած կոլեկտիվացման, դեպի կոլխոզներ գյուղացիների համատարած հոսքի վերաբերյալ, որոնք արմատապես փոխեցին գյուղը։"Առաջին գիրքը տպագրվել է 1932 թվականին և ընդունվել է որպես ինքնուրույն, ավարտուն ստեղծագործություն։ Սակայն Շոլոխովն արդեն աշխատում էր երկրորդ մասի վրա. և այն ավարտեց Երկրորդ համաշխարհային պատերազմից առաջ։ Գրքի երկրորդ հատվածը, 1942 թվականին գտնվելով Վյոշենսկի գրողների տանը, ռմբակոծության ժամանակ կորսվել է։ 1950-ականներին Շոլոխովը վերսկսել է ձեռագրի աշխատանքը, և վեպի երկրորդ հատվածը լույս է տեսել 1959 թվականին ։
Համառոտ սյուժե
Վեպի իրադարձությունները ծավալվում են 1930 թվականին՝ Դոնում՝ կոլեկտիվացման կիզակետում։ Կուսակցության հանձնարարությամբ Գրեմյաչիյ Լոգ խուտոր է գալիս կոմունիստ, քսանհինգհազարական, նախկին ծովային և Լենինգրադյան գործարանի բանվոր Սեմյոն Դավիդովը։ Նա ծանոթանում է տեղի կուսակցական բջջի ղեկավար Մակար Նագուլնովի և Գրեմյաչենսկի գյուղխորհրդի նախագահ Անդրեյ Ռազմյոտնովի հետ։ Նրանց հաջողվում է մինչև մեկ տարին ստեղծել Գրեմյաչենսկի կոլտնտեսությունը՝ հաղթահարելով «միջակների» անվստահությունը, պայքարելով վնասարարության և անտնտեսվարության դեմ։
Կերպարներ
Սեմյոն Դավիդով՝ գլխավոր հերոս, նախկին ծովային և Լենինգրադյան գործարանի բանվոր։ Քսանհինգհազարականների շարժման ներկայացուցիչ։ Ներկայացվել է որպես «ճշմարիտ» կոմունիստ և քաղաքացիական պատերազմի ստերեոտիպային հերոս։ Վճռականորեն է տրամադրված «հակաների» նկատմամբ, Գրեմյաչիյ Լոգում նախաձեռնում է ունևոր գյուղացիների կուլակաթափը։ Միաժամանակ փոքր-ինչ անվճռական է և բավական նրբակիրթ։ Առաջին գրքի վերջում սիրային հարաբերություններ է սկսում Մակար Նագուլնովի նախկին կնոջ հետ, որոնց պատճառով երկրորդ գրքի առաջին հատվածը անվճռական և տխուր զգացմունքների մասին է, անգամ անուշադրության է մատնված կոլտնտեսության ղեկավարումը։ Երկու գրքերում էլ ավելի շատ խոստանում է, քան գործում։ Երկրորդ գրքի երկրորդ հատվածում Գրեմյաչիյ Լոգից Վառվառա անունով մի աղջիկ նրան սիրո խոստովանություն է անում, և նա, առանց փոխադարձ սիրո, խոստանում է նրան կնության առնել։ Ծխում է, երբեմն՝ խմում, «հարբած վիճակում» կոտրել է ատամը, իսկ փորի վրա չափազանց անպարկեշտ դաջվածք ունի։ Սպանվել է Պոլովցևի և Լյատևսկու կողմից։
Մակար Նագուլնով՝ Գրեմյաչենսկի կուսբջջի քարտուղար, կերպարներից մեկի կողմից նկարագրվում է որպես կամային անձնավորություն, որը «ստեղծվել է միայն սուր անկյուններից»։ Ստեղծագործության նշանավոր հերոսներից է։ Քաղաքացիական պատերազմի վետերան է, դատելով վարքից՝ պատերազմի ժամանակ խելքը թռցրել է։ Ծայրահեղ ձախ արմատական հայացքներ ունի և մեկ-մեկ ծայրահեղության մեջ է ընկնում։ Նրա մոտ դրսևորվում են սոցիոպատի նշաններ։ Անմնացորդ նվիրված է կոմունիստական գաղափարախոսությանը և Համաշխարհային հեղափոխության գաղափարներին, ինչին աջակցելու նպատակով՝ գրքի երկրորդ հատվածում նույնիսկ պատրաստվում է անգլերեն սովորել:Երդվյալ կնատյաց է, չնայած ամուսնացած է Լուկերիա Նագուլնովայի հետ։ Եղջյուրակիր է, քանի որ կինը բացահայտ դավաճանում է նրան և հորթուկ է անվանում։ Առաջին գրքի միջնամասում կնոջը վռնդում է տնից դավաճանության պատճառով և, ինչպես ինքն է կարծում, ամուսնությունը կուսակցականների համար չէ։ Մոլեռանդորեն աջակցում է Գրեմյաչիյ Լոգում կոլտնտեսություն ստեղծելու գաղափարին, հանուն ինչի դիմում է ծայրահեղ քայլերի՝ մենատնտեսների նկատմամբ ուղղակի սպառնալիքներ և ծեծ կիրառելով, ինչը հասցնում է նրան, որ առաջին գրքի երկրորդ հատվածում նրան ժամանակավոր հեռացնում են կուսակցությունից։ Միաժամանակ, զուրկ չէ և իրեն հատուկ ազնվությունից։ Շատ ծանր է տանում Ի. Ստալինի «Գլխապտույտ հաջողություն» հոդվածի լույս տեսնելը։ Սպանվել է Պոլովցևի և Լյատևսկու կողմից։
Անդրեյ Ռազմյոտնով՝ Գրեմյաչիյ Լոգի գյուղխորհրդի նախագահ, կշռադատված և հանգիստ անձնավորություն։ Երիտասարդ տարիքում կորցրել է կնոջը և այդ պատճառով հաճախ է վշտանում։ Բավականին հեռատես է, մասնավորապես միակ նախագահն է, որը կռահում է օպերաշխատողների իրական էությունը։ Նագուլնովի և Դավիդովի հետ վեճի բռնվելիս հաճախ թերահավատություն է ցուցաբերում, ինչը թույլ է տալիս հավասարակշռել մեկի տաքարյունությունն ու մյուսի միամտությունը։ Երկրորդ գրքի երկրորդ հատվածում սկսում է հոգ տանել աղավնիների համար՝ ամենայն հավանականությամբ համեմատելով նրանց իր չստացված ընտանեկան կյանքի հետ և հանուն նրանց՝ կոտորում է Գրեմյաչիյ Լոգի բոլոր կատուներին։ Տեղի տալով մոր աղաչանքներին՝ ամուսնանում է (ընդ որում՝ որևէ զգացմունք չունենալով իրեն սիրահարված աղջկա նկատմամբ)։ Նագուլնովի մահից հետո դառնում է Գրեմյաչիի կուսբջջի քարտուղար։
Շուկար պապ՝ ստեղծագործության ևս մեկ նշանավոր կերպար, ում անունը հասարակ անուն է դարձել։ Գրեմյաչիյ Լոգում ապրող ծերունի կազակ է։ Արտաքուստ ուրախ, իսկ ներքուստ դժբախտ և խոցելի անաձնավորություն։ Կյանքում (նաև երկու գրքերում) երբեմն սեփական անմտության, երբեմն էլ հանգամանքների բերումով, անընդհատ հայտնվում է անհեթեթ և զավեշտալի իրավիճակներում։ Գրքի զավեշտալի հատվածների մեծ մասը կապված է հենց նրա հետ։ Իրեն համարում է Դավիդովի և Նագուլնովի մտերիմ ընկերը (ինչը փոխադարձ չէ)՝ չնայած բարկացնում է նրանց իր անմտությամբ։ Կոլտնտեսությունում որպես ձիապան է աշխատում։ Շատ ծանր է տանում Դավիդովի և Նագուլնովի կորուստը և նույնիսկ (դատելով նկարագրվածից) մկրոինսուլտի զոհ է դառնում։ Երկրորդ գրքի վերջում դառնում է կոլտնտեսության խանութի պահակ։
ԱՄՆ բաց առաջնության կանանց զուգախաղ 2016
ԱՄՆ բաց առաջնության կանանց զուգախաղ 2016, Մեծ Սաղավարտի կանանց մրցաշարերի շարքի տարվա վերջին մրցաշար։ Անց է կացվել 2016 թվականի օգոստոսի 29-ից մինչև սեպտեմբերի 11-ը Նյու Յորքում, ԱՄՆ, հարդային ծածկույթի վրա։
Մարտինա Հինգիսը և Սանիա Միրզան հանդիսանում են նախորդ առաջնության հաղթողները, սակայն 2016 թվականի մրցաշարին որոշել են միասին չմասնակցել։ Հինգիսը մրցաշարին մասնակցել է Կոկո Վանդևենգեի հետ զույգով, իսկ Միրզան՝ Բարբորա Ստրիցովայի։
Հերկած խոպան (վեպ)
Կերպարներ
Ալեքսանդր Պոլովցև՝ ստեղծագործության գլխավոր անհաշտելի ախոյանը, Սպիտակ բանակի զինվորական։ Մոլագարի համառությամբ մասնակցում է Խորդային իշխանության դեմ կազմակերպված «լայնամասշտաբ» հակահեղափոխական դավադրությանը։ Հակապետական խռովություն կազմակերպելու և Գրեմյաչիյ Լոգի կազակներից ապստամբների բանակ ստեղծելու ապարդյուն փորձ է անում։ Նույնիսկ խաղաղ պայմաններում չի բաժանվում իր զենքից, քանի որ միայն զենքի մեջ է տեսնում իր ուժն ու ճշմարտացիությունը։ Երկրորդ գրքի վերջում ըմբռնելով խորհրդային գաղափարի անհաղթելի լինելը՝ սպանում է Դավիդովին և Նագուլնովին ու փախչում է Ուզբեկիստան։ Վերջում ընդունում է իր պարտությունը, մատնում է իր սակավաթիվ հանցակիցներին և դատապարտվում է գնդակահարության։ Ն. Տելիցինի կարծիքով՝ Պոլովցևի նախատիպը եղել է Ալեքսանդր Սենինը։
ԱՄՆ բաց առաջնության կանանց զուգախաղ 2016
Մրցաշարում հաղթանակ են տարել Բեթանի Մատեկ Սանդսը և Լյուսիա Շաֆարժովան, ովքեր եզրափակչում երեք սեթում հաղթել են առաջին դասակարգված Կարոլին Գարսիա-Կրիստինա Մլադենովիչ զույգին։
Հերկած խոպան (վեպ)
Կարծիք վեպի մասին
Լիդիա Սեյֆուլինա "«Վեպում («Հերկած խոպանում») կյանքի շերտերը խորությամբ են ընկալված։ Սիրելի և հակամարտ առարկաները հավասարապես լուսավորված են գիտության լույսով. ինչը պետք է կործանվի, ինչը՝ շարունակի գոյատևել» ։"
ԱՄՆ բաց առաջնության կանանց զուգախաղ 2016
Դասակարգում
• 2
Աղբյուրներ
Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր Կատեգորիա:Թենիսի մրցաշարեր Կատեգորիա:2016 կանանց թենիսում
Հերկած խոպան (վեպ)
Արտաքին հղումներ
Կատեգորիա:Ռուսական գրականություն Կատեգորիա:Միխայիլ Շոլոխովի ստեղծագործություններ Կատեգորիա:ԽՍՀՄ գրականություն Կատեգորիա:Ռուսերեն վեպեր Կատեգորիա:Վեպեր Կատեգորիա:1932 գրքեր Կատեգորիա:Գրական ստեղծագործություններ Կատեգորիա:20-րդ դարի գրականություն
Անդրես
Տե՛ս նաև՝
Կատեգորիա:Արական անձնանուններ
Մուխլի (Ամբրոլաուրի շրջան)
Մուխլի (მუხლი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 33 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ամբրոլաուրի շրջան
Ակխուր
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Պովերեննի (Զիմովնիկի շրջան)
Պովերեննի (Поверенный), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Կիրովսկի գյուղական համայնքի կազմի մեջ։
Կատեգորիա:Ռոստովի մարզի Զիմովնիկի շրջանի բնակավայրեր
(1480) Աունուս
(1480) Աունուս (Aunus), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 18-ին Իրյո Վյայսյալյայի կողմից Տուրկուում ։
Միջին հեռավորությունը Արեգակից կազմում է 2,202784 ա. մ., առավելագույնը մոտենում է 1,9624 ա. մ. հեռավորության վրա և հեռանում 2,4432 ա. մ. ։ Արեգակի շուրջ մեկ ամբողջական պտույտ է կատարում 1194,14 երկրային օրվա ընթացքում, իր ուղեծրով շարժվելով միջինում 0,301471 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,86° անկյուն։
Արտաքին հղումներ
Կատեգորիա:1938 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պարանինո
Պարանինո (Паранине), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1721 թվականին։
2001 թվականի տվյալներով Պարանինո գյուղում բնակվում էր 337 մարդ։ Բնակավայրը զբաղեցնում է 0,853 կմ² տարածք։ Բնակչության խտությունը կազմում էր 395,08 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Եմելչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1721 թվականին հիմնադրված բնակավայրեր Կատեգորիա:1869 թվականին հիմնադրված բնակավայրեր
Կամենկա-2 (գյուղ, Ուգրանսկի շրջան)
Կամենկա-2 (Каменка-2), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Ժամանակակից արվեստի թանգարան (Մեդիսոն)
Մեդիսոնի ժամանակակից արվեստի թանգարան (Madison Museum of Contemporary Art), թանգարան Վիսկոնսին նահանգի Մեդիսոն քաղաքում, որը նվիրված է ժամանակակից արվեստին։ Քաղաքի ամենահին մշակութային կազմակերպությունն է։ Հիմնադրվել է 1901 թվականին, Madison Art Association ասոցիացիայի կողմից, որն ի սկզբանե կոչվել է Madison Art Center:
Գործունեություն
State Street և Henry Street փողոցների անկյունում գտնվող եռահարկ շենքի ապակե ճակատը ծառայում է որպես թանգարանի գլխավոր սանդուղքահարթակ և նրա ճարտարապետական գրավչությունն է։
Ներկայումս Մեդիսոնի թանգարանն ունի ցուցահանդեսային չորս տարածք.
Այստեղ անցկացվում են գեղարվեստական ցուցահանդեսներ, մասնավորապես, 2002 թվականին տեղի է ունեցել Լիզա Բուրժուայի անհատական ցուցահանդեսը։ Թանգարանի հավաքածուն ներառում է 1938 թվականին մեքսիկացի նկարչուհի Ֆրիդա Կալոյի կողմից մետաղի վրա յուղաներկով նկարված Pitahayas յուրօրինակ աշխատանքը։
Մադիսոնի թանգարանը ցուցանմուշները պատկերասրահում ցուցադրելուց բացի երբեմն ցուցադրում է նախասրահում, պարտեզում և տանիքում (քանդակներ)։ Թանգարանի դասախոսությունների դահլիճը նաև ծառայում է որպես թատրոն։ Այստեղ կա «Fresco» ռեստորան և թանգարանային խանութ։
Թանգարանի այցելելությունն անվճար է։ Մեդիսոնի ժամանակակից արվեստի թանգարանը իր ֆինանսավորման մեծ մասը ստանում է թանգարանային տարբեր կազմակերպությունների անդամակցությունից, մասնավոր նվիրատվություններից, ինչպես նաև ամենամյա Art Fair on the Square ազգային տոնավաճառից, որը տեղի է ունենում Մեդիսոնի Կապիտոլի հրապարակում և ամեն տարի ներգրավում է մոտ 200 000 մարդ։
1991 թվականից թանգարանի տնօրենն է Սթիվեն Ֆլեյշմանը (Stephen Fleischman):
Արտաքին հղումներ
Կատեգորիա:Ժամանակակից արվեստի թանգարաններ Կատեգորիա:1901 հիմնադրված թանգարաններ
Ռիմանյան երկրաչափություն
Ռիմանյան երկրաչափություն, դիֆերենցիալ երկրաչափության բաժին, ուսումնասիրության հիմնական օբյեկտը ռիմանյան բազմաձևություններն են, այսինքն՝ լրացուցիչ կառուցվածքով՝ ռիմանյան չափականությամբ հարթ բազմաձևությունները։ Այլ կերպ ասած, էվկլիդեսյան չափականության ընտրությամբ տարածության յուրաքանչյուր շոշափողի վրա, ընդ որում՝ չափականությունը կետից կետ սահուն փոխվում է։ Երբեմն, հատկապես մաթեմատիկական ֆիզիկայում, ռիմանյան երկրաչափություն ասելով ենթադրվում է նաև ռիմանյան չափականությամբ բազմաձևությունների պսևդո֊ռիմանյան երկրաչափությունըը, օրինակ՝ հարաբերականության հատուկ և ընդհանուր տեսությունների տարածաժամանակի երկրաչափությունը։
Պատմություն
Ռիմանյան երկրաչափության հիմնադիրը գերմանացի մաթեմատիկոս Բեռնարդ Ռիմանն է։ Հիմնական հասկացությունները շարադրվել են 1854 թվականին։
Ռիմանի աշխատանքների հրապարակումից հետո նրա գաղափարները գրավեցին մի շարք մաթեմատիկոսների ուշադրությունը, որոնք հետագայում զարգացրեցին ռիմանյան երկրաչափության անալիտիկ ապարատը և սոհմանեցին նոր երկրաչափական թեորեմներ։ Ռիմանյան երկրաչափության մեջ կարևոր ներդրումներ ունեցան իտալացի երկրաչափներ Ռիչչի Կուրբաստրոն և նրա աշակերտ Տուլլիո Լևի֊Չիվիտը թենզորական հաշվի հիման վրա, որը ավելի հարմար մաթեմատիկական ապարատ էր։
Ռիմանյան երկրաչափությունը վճռորոշ նշանակություն ունեցավ հարաբերականության ընդհանուր տեսության ստեղծման մեջ, ինչի արդյունքում ռիմանյան երկրաչափության բուռն զարգացում ունեցավ և ստեղծվեցին տարատեսակ ընդհանրացումներ։ Ներկայումս ռիմանյան երկրաչափությունը ինդհանրացումների հետ միասին երկրաչափության ընդարձակ բաժին է, որը շարունակում է զարգանալ։
Գրականություն
Կատեգորիա:Ռիմանյան երկրաչափություն
Յաան Տեեմանտ
Յաան Տեեմանտ (Jaan Teemant, ), Էստոնիայի պետական գործիչ ։
Կրթություն
Ավարտել է Հուգո Տրեֆների մասնավոր գիմնազիան, Սանկտ Պետերբուրգի համալսարանի իրավագիտության ֆակուլտետը, (1901): Տարտուի համալսարանի իրավունքի պատվավոր դոկտոր (1932):
Հեղափոխական գործունեություն և բանտարկություն
Նա Ռեվելեում (այժմ` Տալլին) երդվյալ հավատարմատարի օգնականն էր։ 1904-1905 թվականներին` Ռեվելեի քաղաքային խորհրդի անդամ։ 1905 թվականին նա ակտիվորեն մասնակցել է հեղափոխական իրադարձություններին, 1905 թվականի դեկտեմբերին ընտրվել է Տարտուում ժողովրդական ներկայացուցիչների Համաէստոնական ժողովի ղեկավար, ղեկավարել է ժողովը Յուրիևսկու (ներկայումս Տարտուի) համալսարանի նիստերի դահլիճում, այսպես կոչված` «աուլային ժողով»։ Նա ստիպված էր արտագաղթել Շվեյցարիա, ռազմական դրության պայմաններում դատապարտվել էր մահապատժի։ Զինվորական դրության և մահապատժի վերացումից հետո նա վերադարձել է Էստոնիա (1908 թվական)։ Դատապարտվել է մեկուկես տարի ազատազրկման։ Պատիժը կրելու ընթացքում 1911-1913 թվականներին նա գտնվել է Արխանգելսկի նահանգում։
Փաստաբան և քաղաքական գործիչ
1913/1914-1940 թվականներին` Տալլինում փաստաբան, 1919-1925 թվականներին` փաստաբանների կոլեգիայի նախագահ։ 1917-1919 թվականներին` անդամ, 1917 թվականին եղել է Էստոնիայի ժամանակավոր տեղական խորհրդի առաջին փոխնախագահ, 1918-1919 թվականներին` Էստոնիայի Հանրապետության գլխավոր դատախազ, 1919-1920 թվականներին` հիմնադիր ժողովի անդամ։ Նա Ռիյգիկոգուի երկրորդից հինգերորդ գումարման պատգամավոր էր։ 1925 թվականի դեկտեմբերի 15-ից 1927 թվականի դեկտեմբերի 9-ը և 1932 թվականի փետրվարի 19-ից մինչև 1932 թվականի հւլիսի 19-ը եղել է պետական ​​ավագ (պետության ղեկավար)։
Նա քննադատել է 1934 թվականի հեղաշրջումից հետո ստեղծված Կոնստանտին Պյատսի ավտորիտար վարչակարգը։ 1939-1940 թվականներին նա Էստոնիայի ներկայացուցիչն էր գերմանական հոգաբարձուների վարչությունում (այդ ժամանակահատվածում Գերմանիա տեղափոխված գերմանացիների գույքի խնամատարության մարմին)։
Մահ
1940 թվականի հուլիսի 23-ին ձերբակալվել է Ներքին գործերի ժողկոմիսարիատի (НКВД) կողմից։ Տարբեր աղբյուրների համաձայն, նա մահացել կամ գնդակահարվվել է 1941 թվականին Տալլինի կենտրոնական բանտում։
Արտաքին հղումներ
Կատեգորիա:Ազատազրկման վայրերում մահացածներ ըստ ազգության Կատեգորիա:Պետական գործիչներ ըստ երկրի Կատեգորիա:Էստոնիայի պատմություն Կատեգորիա:Էստոնացի իրավաբաններ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Էստոնացի պետական գործիչներ Կատեգորիա:Էստոնիայի քաղաքական գործիչներ
Հովհաննես Վարդապետյան
Հովհաննես Վարդապետյան, հայազգի գիտնական, աստվածաբան, մշակութային գործիչ։ Արաբական միջավայրին ծանոթ է Յուհաննա Վարդապետ, եվրոպականին՝ Ջոն Ուարդապետ անուններով։
Կենսագրություն
Սովորել է Բեյրութին մերձական Աբեյհ գյուղի միսիոներական քոլեջում, աստվածաբանական բարձրագույն կրթությունն ստացել է Շոտլանդիայում, բժշկականը՝ Էդինբուրգում և Նյու Յորքում։ Եղել է արաբական լուսավորական կազմակերպության՝ գիտությունների և արվեստների տարածման սիրիական ընկերության (1847-1857), Բեյրութի սիրիական գիտական ընկերության (1867-1873) և Գիտությունների արևելյան ակադեմիայի (1882-1885) հիմնադիրներից ու նախագահի տեղակալ։ Դ․ Բլիսի և Կ․ վան Դեյկի հետ 1886 թվականին հիմնադրել է Բեյրութի Սիրիական քոլեջը (այժմ՝ ամերիկյան համալսարան)։ Գրել է մեկ տասնյակից ավելի բժշկական դասագրքեր (արաբերեն), նաև՝ «Սիրիայի կրոնների վերաբերյալ հետազոտություններ» (անգլերեն,1860) աշխատությունը։
Կատեգորիա:Հայ գիտնականներ Կատեգորիա:Հայ աստվածաբաններ Կատեգորիա:Հայ մշակութային գործիչներ Կատեգորիա:1826 ծնունդներ Կատեգորիա:1908 մահեր
−77.82X−78.29
−77.82X−78.29, հարավկորեական գըրլ բենդ Everglow-ի երկրորդ մինի ալբոմը։ Այն թողարկվել է 2020 թվականի սեպտեմբերի 21-ին` YH Entertainment-ի կողմից։ Այն հասանելի է երկու տարբերակով և պարունակում է չորս տրեքերը` La Di Da-ի հետ, որը թողարկվել է որպես առաջատար սինգլ։
Ծանոթագրություններ
Կատեգորիա:2020 ալբոմներ
Պոգորելով (Զիմովնիկի շրջան)
Պոգորելով (Погорелов), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Կամիշևսկի գյուղական համայնքի կազմի մեջ։
Կատեգորիա:Ռոստովի մարզի Զիմովնիկի շրջանի բնակավայրեր
Աբասթուման (Ադիգենի շրջան)
Աբասթուման (აბასთუმანი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում ։
Դիրք
Գյուղը գտնվում է ծովի մակարդակից 1160 մետր բարձրության վրա։ Շրջկենտրոն Ադիգենից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 256 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ադիգենի շրջանի բնակավայրեր
Ռոբերտ Քինգ Մերտոն
Ռոբերտ Քինգ Մերտոն, ամերիկյան «ակադեմիական» սոցիոլոգիայի ներկայացուցիչ։ Կոլումբիայի համալսարանի պրոֆեսոր (1947)։
Քննադատելով արդի բուրժուական սոցիոլոգիայում էմպիրիկի և տեսականի խզումը՝ Մերտոնն առաջ քաշեց «միջին մակարդակի տեսությունների» գաղափարը, որը պետք է կամրջի փորձնական տվյալները և ընդհանուր (բարձրագույն) տեսությունը։ Մերտոնն ղեկավարվել է կառուցվածքային-ֆունկցիոնալ վերլուծության մեթոդով, միաժամանակ քննադատել դրա ծայրահեղությունները (մասնավորապես, անձնավորության ֆունկցիոնալ ներդրման շնորհիվ, հասարակության ինտեգրացման և հավասարակշռության ձգտելու մասին դրույթը)։ Այս առումով «շեղված» վարքագիծը՝ սոցիալ անոմիան բացատրելիս ներմուծում է բացահայտ և ոչ բացահայտ ֆունկցիաներ, ինչպես նաև «դիսֆունկցիա» հասկացությունները՝ հասարակական կառուցվածքի խախտված համամասնությունը նշելու համար։ Մերտոնն առաջարկում է ուսումնասիրել այդ խոտորումները և սոցիալ–հոգեբանական միջոցառումներով պայքարել դրանց դեմ։ Մերտոնը հետազոտել է նաև գիտության, ճանաչողության, զանգվածային հաղորդակցության սոցիոլոգիական հարցերը։
Ծանոթագրություններ
Կատեգորիա:Ամերիկացի սոցիոլոգներ Կատեգորիա:Ֆուտուրոլոգներ Կատեգորիա:Հարվարդի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Կոլումբիայի համալսարանի դասախոսներ Կատեգորիա:Կրակովի համալսարանի շրջանավարտներ Կատեգորիա:Բրիտանական ակադեմիայի թղթակից-անդամներ
Ռիհու (գյուղ, Տեհտվեռե շրջան)
Ռիհու (Rõhu), գյուղ Էստոնիայի Տարտումաա նահանգի Տեհտվեռե շրջանում։
2011 թվականի տվյալներով գյուղում բնակվում էր 169 մարդ։
(9341) Գրեյսկելլի
(9341) Գրեյսկելլի (Gracekelly), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 2-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,552506 ա. մ., առավելագույնը մոտենում է 2,3294 ա. մ. հեռավորության վրա և հեռանում 2,7756 ա. մ. ։ Արեգակի շուրջ մեկ ամբողջական պտույտ է կատարում 1489,53 երկրային օրվա ընթացքում, իր ուղեծրով շարժվելով միջինում 0,241687 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,33° անկյուն։
Մայդան-Գոլովչինսկի
Մայդան-Գոլովչինսկի (Майдан-Головчинський), գյուղ Ուկրաինայի Վիննիցայի մարզի Ժմերինկայի շրջանում։
(9341) Գրեյսկելլի
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մայդան-Գոլովչինսկի
2001 թվականի տվյալներով Մայդան-Գոլովչինսկի գյուղում բնակվում էր 24 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 160 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Ժմերինկայի շրջանի բնակավայրեր Կատեգորիա:Ուկրաինայի գյուղեր
Telefe
Televisión Federal S.A., ավելի հայտնի որպես Telefe, Արգենտինական հեռուստաընկերություն։ Հիմնվել է 1961 թվականի հուլիսի 22-ին որպես «Canal 11» ։ 1989 թվականին սեփականաշնորհվել է Grupo Atlántida (80%) և News Corporation (20%) ընկերությունների կողմից և ստացել ներկայիս անվանումը։ 1997-ից հեռուստաընկերության սեփականատերն է իսպանական Telefónica խոշոր հեռահաղորդակցման ընկերությունը։ Հեռուստաալիքի ազդանշանները տարածվում են Արգենտինայի ողջ տարածքում անալոգային և կաբելային հեռուստատեսությամբ։
1998-ից գործում է հեռուստաալիքի միջազգային տարբերակը՝ Telefe Internacional, որը արբանյակային տիրույթներում հասանելի է Հյուսիսային Ամերիկայում, Լատինական Ամերիկայում, Ճապոնիայում, Իսպանիայում, Ավստրալիայում և Իսրայելում։
2011 թվականից հեռարձակվում է բարձր պարզության ֆորմատով (Telefe HD)։
2016 թվականին ցանցը ձեռք է բերել Viacom-ի կողմից
2019 թվականից ցանցն այժմ պատկանում է Paramount Global-ին։
Ծանոթագրություններ
Կատեգորիա:Արգենտինայի հեռուստաընկերություններ Կատեգորիա:Իսպանալեզու հեռուստաալիքներ
Waking Up
Waking Up, ամերիկական OneRepublic ռոք խմբի երկրորդ ստուդիական ալբոմը, որը թողարկվել է 2009 թվականի նոյեմբերի 17-ին «Interscope Records» լեյբլով։ Ալբոմը Billboard 200 -ում զբաղեցրեց 21-րդ հորիզոնականը և ԱՄՆ-ում վաճառվեց ալբոմի ավելի քան 300 000 տարբերակ։
Ալբոմ
Waking Up-ը «Interscope Records» լեյբլով Հյուսիսային Ամերիկայում թողարկվեց 2009 թվականի նոյեմբերի 17-ին, նոյեմբերի 20-ին Ավստրալիայում, 2010 թվականի հունվարի 18-ին Մեծ Բրիտանիայում։ Ալբոմի երկարացված տարբերակը Հյուսիսային Ամերիկայում վաճառքի հանվեց նույն ստանդարտներում։
Ալբոմի առաջին սինգլը «All the Right Moves»-ն էր, որն առաջին անգամ ռադիոյով հնչեց սեպտեմբերի 29-ին։ Այս երգի տեսահոլովակը նկարահանվել է հոկտեմբերի 8-ին։ Երգը Billboard Hot 100-ում զբաղեցրեց 18-րդ հորիզոնականը։
Ծանոթագրություններ
Կատեգորիա:2009 ալբոմներ Կատեգորիա:Ռոք ալբոմներ Կատեգորիա:Անգլալեզու ալբոմներ
Նամանևի
Նամանևի (ნამანევი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում ։
Համլետ Վարդապետյան
Համլետ Հարությունի Վարդապետյան (Гамлет Арутюнович Вартапетян, մայիսի 26, 1927 թվական, Երևան - հունվարի 22, 2013), հայ խորհրդային ֆիզիկոս։ ՀԽՍՀ ԳԱ ակադեմիկոս (1977), պրոֆեսոր (1972) ։
Նամանևի
Դիրք
Գտնվում է ծովի մակարդակից 1160 մետր բարձրության վրա։ Շրջկենտրոն Ամբրոլաուրից հեռու է 27 կմ։
Համլետ Վարդապետյան
Կենսագրություն
Համլետ Վարդապետյանը 1930-1958 թվականներին բնակվել է Ֆրանսիայում։ 1941-1944 թվականներին Փարիզում, Մ․ Մանուշյանի խմբում, ծնողների հետ մասնակցել է Դիմադրության շարժմանը։ 1948-1958 թվականներին եղել է Ֆրանսիայի կոմկուսի անդամ։ Ավարտել է Փարիզի ֆիզիկայի և քիմիայի բարձրագույն դպրոցը (1952) և Սորբոնի համալսարանը (1953)։ 1952-1957 թվականներին աշխատել է Փարիզի Ռադիումի ինստիտուտում Պ․ Կյուրիի անվան լաբորատորիայում, 1957-1958 թվականներին՝ Օրսեի (Ֆրանսիա) միջուկային ֆիզիկայի ինստիտուտում։ 1957 թվականին Ֆ․ Ժոչիո-Կյուրիի ղեկավարությամբ պաշտպանել է դոկտորական դիսերտացիա։ 1958 թվականին վերադարձել է Սովետական Հայաստան (այժմ ՀՀ) և աշխատանքի անցել Երևանի ֆիզիկայի ինստիտուտում որպես լաբորատորիայի վարիչ, 1974 թվականից՝ տնօրենի տեղակալ։ 1968 թվականից միաժամանակ դասավանդում է Երևանի պետական համալսարանում, 1969-1974 թվականներին եղել է միջուկային ֆիզիկայի ամբիոնի վարիչ։ Աշխատանքները վերաբերում են ցածր ու բարձր էներգիաների միջուկային ֆիզիկային և տարրական մասնիկների ֆիզիկային։ Մշակել է միջուկային ճառագայթումների գրանցման մեթոդներ, ուսումնասիրել արգելված էլեկտրամագնիսական անցումները ուժեղ դեֆորմացված միջուկներում, ինչպես նաև թույլ դեֆորմացված և ծանր միջուկների հատկությունները։ Ապացուցել է միջուկի կառուցվածքի ազդեցությունը գամմա-ճառագայթման ներքին կոնվերսիայի գործակցի մեծության վրա՝ որոշակի դասի արգելված գամմա-անցումների դեպքում։ Հետագոտել է բարձր էներգիայի ֆոտոնների միջուկային հատկությունները մասնիկների ֆոտոծնման պրոցեսներում։ Առաջինն է հաստատել ղ-ռեզոնանսի քվարկային կառուցվածքի մասին եղած տեսական ենթադրությունը։ Նեյտրոնների բաշխման պարամետրերի որոշման աշխատանքներում ապացուցել է նեյտրոնային «մուշտակի» գոյությունը կապարի միջուկներում։ Երևանի արագացուցիչում բարձր էներգիայի քվազիմեներանգ և բևեռացած գամմա-քվանտների փնջով ուսումնասիրել է բևեռացման երևույթները մեզոնների և նուկլոնային ռեզոնանսների ֆոտոծնման պրոցեսներում։ Միաբյուրեղներում բարձր էներգիայի էլեկտրոնների փոխազդեցությունն ուսումնասիրելիս հայտնաբերել է էլեկտրամագնիսական ճառագայթներ։ Հետազոտել է միջուկների ֆոտոճեղքման և ֆոտոբաժանման երեույթները։
Նամանևի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 32 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ամբրոլաուրի շրջան
Համլետ Վարդապետյան
Կենսագրություն
Պարգևատրվել է Աշխատանքային կարմիր դրոշի և «Պատվո նշան» շքանշաններով։ ՀԽՍՀ (այժմ ՀՀ) պետական մրցանակ (1980)։
2008 թ. մարտի 13-ին ՀՀ վարչապետի որոշմամբ ազատվել է Միջուկային հետազոտությունների միացյալ ինստիտուտի (Ռուսաստանի Դաշնություն, քաղ. Դուբնա) աշխատանքային մարմիններում Հայաստանի Հանրապետության լիազոր ներկայացուցչի պաշտոնից ։
Ծանոթագրություններ
Կատեգորիա:Հայ ֆիզիկոսներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Հայ պրոֆեսորներ Կատեգորիա:Ֆիզիկոսներ այբբենական կարգով Կատեգորիա:ԽՄԿԿ անդամներ Կատեգորիա:20-րդ դարի ֆիզիկոսներ Կատեգորիա:Փարիզի համալսարանի շրջանավարտներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:ԵՊՀ դասախոսներ Կատեգորիա:Խորհրդային գիտնականներ Կատեգորիա:Խորհրդային ֆիզիկոսներ
Ախալիշենդաղ
Ախալիշենդաղ, լեռ Թուրքիայի Արդահանի մարզում, Կարսի սարահարթում։ Բարձրությունը 2818 մ ։ Ախաշեն գյուղից հյուսիս-արևելք։
Ծանոթագրություններ
Կատեգորիա:Թուրքիայի լեռներ Կատեգորիա:Արդահանի մարզ
Կարմիր գինի
Կարմիր գինի, արտադրված կարմիր խաղողի տեսակներից այնպիսի տեխնոլոգիաներով, որոնք ապահովում են անտոցիանների տեղափոխումը բարակ կաշվից խաղողահյութ։ Կարմիր գինին հարուստ է դաբաղանյութերով, այդ իսկ պատճառով ունի առաջնային սուր բույրեր։ Աշխարհում գոյություն ունի կարմիր գինու գրեթե 4500 տեսակ։
Կարմիր խաղողի տեսակներ
Խաղողի կարմիր տեսակների գերակշռող մասը պատկանում է մշակովի խաղողի տեսակներին (Vitis vinifera L.): Մինչև Եվրամիության կողմից արգելքը, տարածված էր Vitis vinifera և V. labrusca տեսակների կարմիր հիբրիդը։ Գինեգործական յուրաքանչյուր ռեգիոն ունի իր սեփական տեսակները։
Կարմիր խաղողի տեսակներ
Խաղողի ճզմում
Խաղողը գինեգործարանում հայտնվելուց հետո, շատ դեպքերում ուղարկվում է բաժանարար մեքենա։ Առանձնացումից հետո խաղողը մանրացվում է։ Կեղևի հետ ստացված զանգվածի հյութը փափկությամբ և սերմերով ուղարկվում է տարողունակության և թրման։ Մակարդման ընթացքում կեղևը իր հյութին տալիս է գունազարդում, համային և հոտային նյութեր։ Կորիզները հիմնականում հեռացվում են, քանի որ դրանք կարող են տհաճ, կոպիտ համ փոխանցել գինուն։ Մանրացումից հետո տարողունակությունը դատարկվում է ֆրակցիա (թորման հետևանքով զատվող մաս), որը կոչվում է ինքնահոս, իսկ խիտ մասերը սեղմվում են մամլիչով։
Ֆերմենտացիա (մակարդում) և թրմում
Ֆերմենտացումից առաջ մանրացված խաղողի պտուղները կարող են մի քանի օր պահպանվել ցածր ջերմաստիճանի պայմաններում։ Այդ ընթացքում խաղողի կաշվի ֆենոլային նյութերը (տանիններ) և ներկող գունանյութերը անցնում են խաղողի հյութի մեջ (գործընթացը կոչվում է «թրմում»)։
Թրմումը կարող է լինել բնական (խաղողի կաշվի մեջ պարունակվող խմորիչների առկայության դեպքում) կամ հատուկ ընտրված խմորիչների ավելացումով։
Խնձորակաթնային ֆերմենտացիա
Գինու արտադրության մեջ երբեմն օգտագործում են խնձորակաթնային խմորումներ։ Արտադրության գործընթացի ժամանակ խնձորաթթուն կաթնային մանրէների շնորհիվ վերածվում է կաթնաթթվի, որը հատուկ ավելացնում են երիտասարդ գինու մեջ։ Այդ գործընթացի ավարտին կատարվում է գինու հնեցում։
Հասունացում և պահելու տևողություն
Գինու խմորումն ու հնեցումը տևում է 3 ամսից մինչև 5 տարի։ Կարմիր գինին հնեցվում է 225 լիտր տարողությամբ կաղնուց պատրաստված տակառներում։ Իդեալական տակառներ են համարվում այն տակառները, որոնք պատրաստված են Լիմուզեն նահանգում։ Այդ նույն տակառներն օգտագործվում են կոնյակի արտադրության համար։ Լիմուզենյան կաղնուց պատրաստված տակառները մյուսներից տարբերվում են ոչ միայն այնտեղ աճող կաղնու առանձնահատկություններով, այլև նյութի պատրաստման եղանակով. ծառը չեն սղոցում, այլ հատում են, չորացնում են ոչ թե չորանոցներում, այլ բաց տարածքում։ Միջին հաշվով, Լիմուզեն նահանգից բերված նոր տակառի արժեքը կազմում է մոտ 500-800 եվրո։ Միայն այն բանի համար, որ գինին հնեցվել է լիմուզենյան տակառներում, գինու մեկ շշի արժեքը բարձրանում է միջինը 1-1.5 եվրոյի սահմաններում։ Միջին և էժան գինիները նման տակառներում չեն հնեցվում։ Եվրոպայում արգելվում է սեղանին դրվող կամ ցածրորակ գինու շշերի պիտակների վրա նշել գինու տարիքը։
Կարմիր գինին և առողջությունը
Դեռևս հին ժամանակներից գինուն վերագրել են մի շարք բուժական հատկություններ։ Մ.թ.ա երկու հազար տարի առաջ որպես դեղորայք այն օգտագործել են Միջագետքում, Չինաստանում և Հին Եգիպտոսում։ Հիպոկրատը գինին օգտագործել է որպես անտիսեպտիկայի, միզամուղ դեղամիջոցների, հանգստացնողների և լուծիչ դեղամիջոցների համար, ինչպես նաև իր հիվանդներին խորհուրդ է տվել խմել գինի ։
Առողջության վրա գինու չարաշահման հետևանքները դեռևս ուսումնասիրված չեն։ Համաճարակաբանական տվյալները վկայում են, որ չափավոր քանակով գինու օգտագործումը բարձրացնում է հեմոգլոբինի քանակը օրգանիզմում և ազդում է արյան որակի վրա, որն էլ նվազեցնում է սրտային անբավարարության և սրտանոթային համակարգի այնպիսի լուրջ հիվանդության վտանգի առաջացումը, ինչպիսին սրտամկանի ինֆարկտն է ։
Այս պահին հստակ հաստատված չէ, թե ինչով է պայմանավորված այդպիսի ազդեցությունը։ Որոշ գիտնականներ դա կապում են ալկոհոլի ազդեցության հետ, մյուսները՝ գինու մեջ եղած կենսաբանական ակտիվ նյութերի հետ։ Հստակ ապացուցված է, որ ալկոհոլի չափավոր օգտագործումը նվազեցնում է սրտի անբավարարության զարգացման վտանգը ։
Ինչպես արդեն նշվել է, որոշ գիտնականներ գինու օգտակար հատկությունները բացատրում են դրանում առկա կենսաբանական ակտիվ նյութերի պարունակությամբ։ Այդպիսի նյութերից են՝ ֆլավոնոիդները, կվերցետինները և ռեսվերատորները։ Կարծիք կա, որ հենց կարմիր գինին է հանդիսանում ֆրանսիական պարադոքսի պատճառ, չնայած ժամանակակից հետազոտությունները չեն հաստատել այս վարկածը։
Կարմիր գինին կարող է նաև վերականգնել մաշկի բնական փայլը։ Գինու մեջ առկա պոլիֆենոլները կարող են կանխել բջիջների օքսիդացումը, որոնք հանգեցնում են մաշկի ծերացմանը։ Բացի այդ, ռեսվերատրոլի հակաօքսիդիչ հատկությունները լավ են ազդում օքսիդացնող սթրեսի վրա, ինչի արդյունքում մաշկի բջիջները հաճախակի թարմացվում են։ Այդ հակաօքսիդիչը այնքան ուժեղ է, որ ներկայումս այն հետազոտում են քաղցկեղի և մաշկի մի շարք այլ վտանգավոր հիվանդությունների կանխարգելման համար ։
Կենսաբանական ակտիվ նյութերի պարունակությունը կախված է խաղողի տեսակից և, մասնավորապես արտադրության տեխնոլոգիայից։ Գինու արտադրության համար հյութի հիմնական աղբյուրը հատապտղի փափկությունն է։ Այն պարունակում է խնձորաթթուներ, կիտրոնաթթուներ, գինեթթուներ, պեկտինյան նյութեր, հանքային և ազոտային միացություններ։ Կեղևից, հանքանյութերի և օրգանական թթուների հետ միասին, գինու մեջ թափանցում են տարբեր պենիֆենոլներ, ներառյալ՝ տանիններ։ Սերմերը պարունակում են մեծ քանակությամբ դաբաղանյութեր։
Տանինները (խաղողը, թեյը և մի շարք այլ բույսեր պարունակում են տանիններ), որոնք պարունակվում են հատկապես կարմիր գինու մեջ, այլ ոչ թե սպիտակ գինու, դրական ազդեցություն են թողնում մարդու առողջության վրա։
Գրականության մեջ
In vino veritas, in aqua sanitas («Ճշմարտությունը գինու մեջ է, առողջությունը՝ ջրի»)
Արտաքին հղումներ
Կատեգորիա:Գինի Կատեգորիա:Գինիներ Կատեգորիա:Ալկոհոլային խմիչքներ Կատեգորիա:Ըմպելիքներ Կատեգորիա:Հեղուկ
Ակչեղայա
Ակչեղայա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ռուսերեն
Ռուսերեն ( русский язык ),, հնդեվրոպական լեզուների ընտանիքի արևելասլավոնական լեզվախմբի լեզու։
Ռուսերեն խոսում է աշխարհում 278 միլիոն մարդ։ Ամենատարածված սլավոնական լեզուներից է։ Պետական լեզու է Ռուսաստանում, Բելառուսում, Ղազախստանում, Ղրղզստանում։ Միավորված Ազգերի Կազմակերպության պաշտոնական լեզուներից մեկն է, ինչպես նաև մի շարք եվրոպական և ասիական երկրների երկրորդ պետական լեզուն է։
Ըստ աշխարհի լեզուների դասակարգման՝ ռուսերենը զբաղեցնում է չորրորդ տեղն ամենաթարգմանվող լեզուների շարքում, ինչպես նաև՝ յոթերորդ տեղը այն լեզուների շարքում, որոնցով թարգմանվում է գրքերի մեծամասնությունը ։ 2013 թվականին ռուսաց լեզուն համացանցի ամենահանրամատչելի լեզուների շարքում զբաղեցրել է երկրորդ տեղը ։
Ռուսաց լեզվի հնչակարգային կառուցվածքին բնորոշ են բաղաձայն հնչույթների ճյուղավորված համակարգը (37 հնչույթներ, մեծ մասամբ երկակի իրենց հատկանիշներով՝ կոշտություն-փափկություն, խուլություն-ձայնեղություն) և նկատելիորեն նվազ բարդ, պատմականորեն պարզեցված ձայնավորների համակարգ (ընդամենը 6 հնչույթ) և նրանց և մյուսների դիրքային ձևափոխումների բազմազանությամբ հանդերձ։ Սովորաբար վանկային են համարվում ձայնավոր հնչյունները։ Շեշտադրությունը դինամիկ է կամ ուժային (բառաձևի վանկերից մեկը՝ շեշտվածը, առանձնանում է մյուսներից առավել ուժգին արտաբերմամբ), տարբեր տեղեր զբաղեցնող (ամրացված չէ բառաձևի սկզբի կամ վերջի նկատմամբ որևէ կոնկրետ վանկի), շարժական (մեկ բառի տարբեր ձևերում կարող են շեշտվող լինել տարբեր վանկեր և տարբեր ձևույթներ)։
Ռուսաց լեզուն, ըստ հնչյունակազմական դասակարգման, թեքական համադրական լեզու է, այսինքն՝ բառույթների քերականական նշանակությունը փոխանցվում են միաժամանակ մի քանի քերականական նշանակություն ունեցող ածանցների օգնությամբ։ Օրինակ՝ գոյականների վերջավորությունները ցույց են տալիս բառաձևի սեռը, թիվը և հոլովը։
Ռուսաց լեզվի մասին գիտությունների համալիրը կոչվում է լեզվաբանական ռուսիստիկա, որը հանդիսանում է ավելի լայն՝ ռուսիստիկա կոչվող երկրագրական դիսցիպլինայի մաս։
Ռուսերենի տեղն աշխարհում
20-րդ դարում ռուսերենն ընդգրկվեց, այսպես կոչված, համաշխարհային (գլոբալ) լեզուների շարքում։ Ռուսաց լեզվի տարածվածությունը աշխարհագրական և տարածքային տեսանկյունից մեծ մասամբ Ռուսական կայսրության, հետո՝ ԽՍՀՄ-ի, իսկ այժմ՝ Ռուսաստանի Դաշնության գործունեության արդյունք է, որը հանդիսանում է մակերեսով մոլորակի ամենախոշոր պետությունը։
Պաշտոնական կարգավիճակ
Ռուսերենը հետևյալ պետությունների պաշտոնական լեզուն է՝ Ռուսաստան, Բելառուս (բելառուսերենի հետ միասին), մասամբ ճանաչված Հարավային Օսեթիա (օսերենի հետ միասին) և չճանաչված Մերձդնեստրի Մոլդովական Հանրապետության (մոլդովերենի և ուկրաիներենի հետ միասին)։
Ռուսերենը համարվում է հետևյալ պետությունների պետական հաստատությունների պաշտոնական լեզուն (բայց ցածր կարգավիճակ ունի, քան պետական լեզուն)՝ Ղազախստան, Ղրղզստան, մասամբ՝ Աբխազիա։ Մի շարք մոլդովական, ռումինական և ուկրաինական ադմինիստրատիվ միավորների կողմից ռուսերենը ճանաչված է որպես պաշտոնական լեզուներից մեկը։
Մի շարք երկրներում և տարածաշրջաններում ռուսերենն ունի որոշ պաշտոնական գործառույթներ։ Այդպես՝ Տաջիկստանում ըստ Սահմանադրության՝ ռուսերենը համարվում է «միջազգային շփման լեզու» և պաշտոնապես կիրառվում է օրենքների ստեղծման մեջ։ Ուկրաինայում, բացի իր մարզային կարգավիճակից, ռուսերենն ունի նաև այնպիսի պաշտոնական գործառույթներ, ինչպիսիք են պետական պաշտոնական ակտերի հրապարակումը, հանդիսանում է ինֆորմատիկայի, տնտեսական և սոցիալական գործունեության հիմնական լեզուն, ինչպես նաև ինֆորմացիոն գործակալությունների լեզուն է։ Նյու-Յորք նահանգի որոշ տարածաշրջաններում պարտադիր է ընտրությունների հետ կապված փաստաթղթերի թարգմանումը ռուսերեն։ Ուզբեկստանում ռուսերենը կիրառվում է նոտարական և զագսային մարմինների կողմից ։
Այն հանդիսանում է նաև միջազգային մի շարք կազմակերպությունների պաշտոնական կամ աշխատանքային լեզուն, որոնց թվին են պատկանում ՄԱԿ-ը, ԱՊՀ-ն, ՇՀԿ-ն, ԵվրԱզԷՍ-ը, ԱՀՔ-ն, ՀԱՊԿ-ը, ԻՍՕ-ն, ՎՈՒԱՄ-ը, ԿԽ-ը և ԿՄՄՇ-ը։
Սոցիոլոգիական տվյալներ
Մինչև 1991 թվականը ռուսերենը եղել է ԽՍՀՄ-ի ազգամիջյան հաղորդակցման լեզու՝ դե-ֆակտո կատարելով պետական լեզվի գործառույթները։ Շարունակում է օգտագործվել նախկին ԽՍՀՄ երկրներում, որտեղ բնակչության մեծ մասի համար այն որպես մայրենի և որպես ազգամիջյան հաղորդակցման լեզու է հանդիսանում։ Նախկին ԽՍՀՄ երկրներից Իսրայել, Գերմանիա, Կանադա, ԱՄՆ, Ավստրալիա և այլ երկրներ գաղթածներն իրենց բնակավայրերում թողարկվում են ռուսերեն պարբերականներ, գործում է ռադիոկայան և հեռուստատեսային ալիքներ, բացվում են ոուսալեզու դպրոցներ, որտեղ ակտիվորեն դասավանդում են ռուսերեն (օրինակ, Շեվախ-Մոֆետ)։ Իսրայելում ռուսաց լեզու սովորում են ավագ դասարաններում, որոշ միջնակարգ դպրոցներում էլ՝ որպես երկրորդ օտար լեզու ։ Արևելյան Եվրոպայի երկրներում մինչև 20-րդ դարի 80-ական թվականները դպրոցներում ռուսաց լեզուն հիմնական օտար լեզուն էր։
Գելլապա (Gallup, Inc.) ինստիտուտում անցկացված սոցոլոգիական ուսումնասիրության համաձայն՝ հետխորհրդային պետություններից Բելառուսի բնակչության 92 %-ը, Ուկրաինայի՝ 83 %-ը, Ղազախստանի՝ 68 %-ը և Ղրղզստանի 38 %-ը ընտրել են ռուսերենը հարցման հայտը լրացնելու համար։ Ինստիտուտը հետազոտությունների այս բաժինը կոչեց «Russinan as the Mother Tongue» (Ռուսերենը որպես մայրենի լեզու) ։
1999 թվականի տվյալներով աշխարհում հաշվվում էր 167 միլիոն ռուսախոս, ևս շուրջ 110 միլիոն մարդ տիրապետում է ռուսերենին որպես երկրորդ լեզու ։
Համաձայն 2006 թվականին «Դեմոսկոպ» ամսագրում Ռուսաստանի Կրթության և գիտության նախարարության Սոցիոլոգիական հետազոտությունների կենտրոնի գիտական աշխատանքների գծով փոխտնօրեն Ա. Արեֆևի հրապարակած հետազոտությունների ՝ ռուսաց լեզուն աստիճանաբար կորցնում է իր դիրքերը ինչպես աշխարհում ընդհանրապես, այնպես էլ Ռուսաստանում մասնավորապես ։ 2012 թվականին Ա. Լ. Արեֆևը հրապարակեց նոր հետազոտություն՝ «Ռուսաց լեզուն 20-21-րդ դարերի եզրագծին», որտեղ հաստատեց Երկրի բոլոր շրջաններում ռուսերենի դիրքերի հետագա թուլացման միտումների իր տեսակետը ։ 2006 թվականին հեղինակը 2025 թվականի համար կանխատեսում էր ռուսախոսների կրճատում մինչև 110 միլիոն մարդ, իսկ աշխարհում՝ 152 միլիոն մարդ, իսկ 2012 թվականին վերանայեց իր կանխատեսումը ավելի լավատեսական գնահատականով (ընդհանուր չեզոք միտումների պահպանման դեպքում) և երկարաձգեց մինչև 2050 թվականը. 2025 թվականին հեղինակը կանխատեսել է ռուսախոսների կրճատում մինչև 152 միլիոն մարդ, իսկ մինչ 2050 թվականը՝ մինչև 130 միլիոն մարդ ։ Նախկին ԽՍՀՄ երկրներում ռուսաց լեզուն աստիճանաբար փոփոխվում է տեղական լեզուներով, իսկ ռուսերենի տարածվածությունը աշխարհում կրճատվում է ռուսների և Ռուսաստանի ընդհանուր բնակչության կրճատման հետ ։ Հենց Ռուսաստանում աճում է անգլերենի վարկանիշը , իսկ ռուսերենը կորցնում է իր ժողովրդականությունը ներգաղթածների մոտ ։
«Սոցիոլոգիական հետազոտությունների կենտրոն»-ի՝ 20-րդ դարում և 21-րդ դարի առաջին քառորդում ռուսերենի տարածվածության միտումների նորացված աղյուսակը ներկայացված է «Ռուսաց լեզուն 20-21-րդ դարերի եզրագծին» աշխատության 431 էջում ։
Ռուսաստանի 2010 թվականի մարդահամարի արդյունքներով «Տիրապետում ռուսաց լեզվին» բաժնում նշել են 138 միլիոն մարդ (99,4%), իսկ 2002 թվականի մարդահամարին՝ 142 միլիոն մարդ (99,2%)։ Քաղաքային բնակչության շրջանում ռուսերենով խոսում էր 101 միլիոն մարդ (99,8%), իսկ գյուղական շրջաններում՝ 37 միլիոն մարդ (98,7%) ։
Թարգմանությունների ռեեստրի տվյալների էլեկտրոնային շտեմանարանը՝ «Index Translationum»-ը, հաշվում է ավելի քան երկու միլիոն գրառումներ 148 երկրների 500 000 հեղինակների և 78 000 հրատարակիչների հարաբերությամբ. տվյալները վկայում են, որ ռուսերենը աշխարհում համարվում է ամենաթարգմանվող լեզուներից մեկը։ Լեզուների շարքում, որոնցով թարգմանվում են գրքերի մեծամասնությունը, ռուսերենը յոթերորդ տեղում է։ Լեզուների շարքում, որոնցից ամենահաճախ թարգմանվում են գրքեր, ռուսերենը չորրորդ տեղում է ։
Ռուսերենին տիրապետողների տեսակարար կշռի փոփոխությունը Երկրի ընդհանուր բնակչության թվաքանակի հետ 1900-2010 թվականներին (գնահատական)
Բարբառներ
Ռուսաստանի եվրոպական մասի սահմաններում մինչ 15-րդ դարը ձևավորվեցին խոսվածքների մի շարք հստակ լեզվական գծերով բնորոշվող (օրինակ՝ հյուսիսի համար հատուկ էր o-յախոսությունը, պայթական [g]-ն, սեռական հոլովի ձևը՝ у жоны, зыбка-օրորոց, озимь-աշնանացան, лаять-հաչել բառերը հարավում ունեին аканье, фрикативное [γ] ձևը, у жене-սեռական ձևը, ինչպես նաև նույն իմաստով գործածվում էին люлька, зеленя, брехать բառերը) երկու մեծ խմբավորումներ՝ հյուսիսային բարբառ և հարավային բարբառ, ինչպես նաև միջանկյալ միջնադարյան ռուսական խոսվածքներ (օրինակ՝ Մոսկվայում հյուսիսի նման ընդունված էր պայթական [g]-ն և սեռական հոլովի -ы վերջավորությունը և a-յախոսությունը՝ ինչպես հարավում)։
Ուշ ձևավորված տարածքների համար (ՌԴ ասիական մաս, Մերձվոլգյան տարածաշրջան, Կովկաս) բնորոշ էր բարբառային հստակ բաժանման բացակայությունը, տարբեր շրջանների վերաբնակներից խոսք մուտք գործող ոչ մեծ արեալների բազմազանությունը, ինչպես նաև տարբեր բարբառների միախառնում արտահայտող գծերը։
Ի սկզբանե, բարբառային տարբերությունները խիստ արտահայտված չէին և չէին խոչընդոտում փոխըմբռնմանը. հիմնականում հարթավայրերում (Արևելա-եվրոպական (Ռուսական)) բնակվող ռուսների նախնիների համար չկային շփման աշխարհագրական խոչընդոտներ։ Բանավոր խոսքի ստանդարտացմանը նպաստեց 20-րդ դարում ԶԼՄ-ների տարածումը, համատարած կրթության ներդրումը, բնակչության միջշրջանային միգրացիան։ Ավանդական խոսվածքները պահպանվում են միայն գյուղական բնակչության մոտ (ավագ սերունդ)։ Քաղաքային բնակչության միջին սերնդի, երիտասարդության բանավոր խոսքում գործնականում կան միայն բառամթերքի և արտասանության որոշ տարբերություններ, որոնք կենտրոնական հեռուստա- և ռադիոհեռարձակումների ազդեցությամբ աստիճանաբար համահարթվում են։
Շրջանների տարբերակներ
Ռուսաց լեզուն, ինչպես և աշխարհի մյուս խոշոր լեզուները, ունի խոսակցական տարբերակներ (պաշտոնապես չամրագրված և առայժմ նույնիսկ լեզվաբանների կողմից քիչ ումնասիրված) Ռուսաստանի սահմաններից դուրս՝ Բալթյան երկրներում, Բելառուսում, Ուկրաինայում, Մոլդովայում, Հարավային Կովկասի և Կենտրոնական Ասիայի պետություններում։ Հարավ-արևմտյան Եվրոպայում ուկրաինական և բելառուսական լեզուների մոտ ազգակցականությամբ պայմանավորված առկա է խոսքի ուժեղ միախառնման երևույթը և ձևավորվում են ռուս-ուկրաինական (սուրժիկ) կամ ռուս-բելառուսական (տրասյանկա) խառը տիպի լեզուները։ Իր հերթին, Կենտրոնական Ասիայի տարածքում, մասնավորապես՝ Ղրղզստանում և Ուզբեկստանում, ռուսական խոսքը բավականաչափ կոնսերվատիվ է և դեռևս ոչ վաղ անցյալում պահպանում էր 20-րդ դարի 30-ական թվականների ձևը (նույնիսկ այլ ազգի ռուսալեզու ներկայացուցիչների՝ վրացիների, ադրբեջանցիների, թաթարների, կորեացիների, հայերի խոսքում)։ Դա հաճախ բնորոշ է այն որպես ոչ մայրենի գործածող «կղզյակ»-խմբերի (տվյալ դեպքում՝ ոչ սլավոնական, թուրքալեզու) լեզվական շրջանների համար։ Ղազախստանի ռուսերեն խոսքն իր վրա կրում է ղազախերենի ազդեցությունը։ Ավելի կոնկրետ՝ փոփոխվում է քաղաքների ուղղագրությունը, մուտք են գործում ժարգոններ։ Իր լեզվաբանական առանձնահատկություններն ունի ռուս վտարանդի սփյուռքի (տարբեր սերունդների) խոսքը հեռավոր արտասահմանում։ Բավականին ինքնատիպ են Ալյասկայի ծայրահեղ մեկուսացած վերաբնակների բարբառները ։
Հետխորհրդային տարածքի պետությունների շարքում ակնհայտ է կառավարական օղակների ռուսերեն լեզվի առանձին տարրերի կարգավորման ձգտումը՝ նույնիսկ այդ պետությունների կողմից ռուսերենը որպես պաշտոնական լեզու ճանաչված չլինելու պարագայում (օրինակ Ուկրաինայում՝ Ռուսաստանում տիրապետող և նորմատիվ համարվող на Украине ձևի փոխարեն՝ из Украины, с Украины, в Украине ձևերն են գործածվում)։ Քանի որ նման փոփոխություններն իրականացվում են չհամաձայնեցված կերպով, իրականում դրանք ռուսաց լեզվի վրա ազդում են միայն այդ պետությունների տարածքներում։
Խառը և ածանցյալ լեզուներ
Ռուսաց լեզուն շատ սոցիալական խմբերի և խառը լեզուների հիմքն է.
Ղազախստանում, Էստոնիայում և այլ հետխորհրդային երկրներում Խորհրդային Միության ժամանակներից նկատվում են միախառնման նշաններ. ռուսերենի ինքնաբերաբար թափանցում այլ լեզուների խոսք (ոչ փոխառություն)։ Չնորմավորված ռուսական բառաֆոնդի օրինակ է նաև ռուսերեն до свидания-ի փոխարինած էստոներեն, լատիշերեն և լիտվերեն давай ձևը։ Այդպիսի երևույթ նկատվում է ոչ միայն ազգային փոքրամասնությունների մոտ (օրինակ՝ կորեացիների և գերմանացիների), այլև քաղաքներում ապրող ղազախների խոսքում։ Առաջացած լեզվական համակարգերը չեն համարվում առանձին լեզուներ և հատուկ անուններ չունեն։
Բնորոշ առանձնահատկություններ ունի Մերձսևծովյան տարածքների ռուսաց լեզուն, հատկապես Օդեսայի ռուսերենը, որը հատուկ ուսումնասիրությունների առարկա է դարձել և տեղ է գտել գեղարվեստական գրականության ֆելիետոններում (օրինակ՝ Վլաս Դորոշևիչի, Իսահակ Բաբելի, Իլֆի և Պետրովի, Օլեգ Գուբարի մոտ)։ Նրան բնորոշ է ուկրաինական բարբառների ազդեցությունը, իսկ հրեաների խոսքում՝ իդիշում, յուրահատուկ արտասահմանյան փոխառություններ, հնչյունակազմություն։
Լեզվի անվանում
Ռուսերենի ժամանակակից անվանը զուգահեռ, գոյություն են ունեցել ևս երկու այլ անվանումներ՝ ռուսական և վելիկոռուսական։ Առաջինը ձևավորվել է Ռուսիայի՝ Ռոսիայի հունարեն անվանումից և ակտիվ գործածություն է ունեցել միայն 18-րդ դարում։ Երկրորդը ծագել է Վելիկոռուսիա տեղանունից և գործածությունից դուրս է եկել 1917 թվականից (չնայած այնպիսի բառակապակցություններ, ինչպիսիք են վելիկոռուսական բարբառներ, կարող են հանդիպել նաև ժամանակակից գիտական գրականության մեջ)։
Դասակարգում
Ռուսաց լեզուն պատկանում է սլավոնական լեզուների արևելյան ենթախմբին, որը մտնում է հնդեվրոպական լեզվաընտանիքի մեջ։
Պատմություն
Ռուսաց լեզվի բառակազմական և քերականական գծերը վելիկոռուսական տարածքներում տարածում գտած տարբեր արևելյան բարբառների և ռուսական հիմքի վրա 9-11-րդ դարերում առաջին քրիստոնեական գրքերի ադապտացիայի արդյունքում առաջացած եկեղեցասլավոնական լեզվի երկարատև փոխներգործությունների արդյունք են («հին սլավոնական լեզու»)։
Պրոտո-սլավոնական լեզու
Երկար ժամանակ, մ.թ.ա. 3-րդ հազարամյակում հնդեվրոպական լեզվաընտանիքում առանձնացավ պրոտո-սլավոնական խոսվածքը, որը մ.թ.ա. 2-րդ հազարամյակում տրանսֆորմացվեց պրոտո-սլավոնական լեզվի։ Մ.թ.ա. 6-7-րդ դարերում այն բաժանվեց երեք խմբերի՝ արևելյան, արևմտյան և հարավային։
Կյուրեղ և Մեթոդիոս
9-րդ դարում Կյուրեղը և Մեթոդիոսը, ովքեր հետագայում դասվեցին սրբերի շարքը եկեղեցու կողմից, ստեղծեցին եկեղեցա-սլավոնական այբուբենը։ Սկզբնական շրջանում եկեղեցա-սլավոնական այբուբենը օգտագործվում էր միայն եկեղեցու ծառայողների համար քրիստոնեական ժամերգության, գրքեր թարգմանելու և գրելու համար, հետագայում այբուբենն սկսեց օգտագործվել նաև գեղարվեստական գրականության մեջ։
Հին ռուսերեն
Արևելասլավոնական (անվանվում է նաև հին սլավոնական) լեզվի հիմքի վրա 14-15-րդ դարերում կազմավորվեցին ռուսերեն, ուկրաիներեն և բելառուսերեն լեզուները (բարբառների խմբեր)։ 16-17-րդ դարերում կազմավորվեցին հյուսիսային և հարավվելիկոռուսական բարբառները և միջանկյալ միջվելիկոռուսական խոսվածքները։
Եկեղեցասլավոնական լեզուն ի սկզբանե հանդիսանում էր (մինչ այժմ էլ հանդիսանում է) ուղղափառ ժամասացության լեզու. երկար ժամանակ այն ամբողջովին առաջատար լեզու էր գրավոր ոլորտում։